Tove Strand

Tove Astri Strand (tidligere gift Strand Gerhardsen; født 1946) er en norsk politiker (Ap) og embetskvinne. 

Hun er utdannet sosialøkonom ved Universitetet i Oslo. Strand var sosialminister fra 1986–1989, og arbeids- og administrasjonsminister fra 1990–1992, begge ganger under Gro Harlem Brundtland. Hun har hatt flere stillinger som statssekretær for tidligere arbeiderparti-regjeringer. Fra 1997–2005 ledet hun Norad. Hun har tidligere hatt direktørstillinger ved Rikshospitalet og Norges forskningsråd. Hun ble sommeren 2005 utnevnt til administrerende direktør for Ullevål universitetssykehus, og etterfulgte da Helge Kjersem.Tove Strand ny Ullevål-direktør Tidsskrift for Den norske legeforening 15.04.2005 (besøkt 9. juni 2013) Hun har også vært viseadministrerende direktør og direktør ved Oslo universitetssykehus75 års omtale i Aftenposten 29. september 2021

Strand var visepresident i Norges Idrettsforbund 1994–1999. Hun har også vært styreleder for Kronprinsparets humanitære fond. I februar 2023 ble hun valgt til leder av Norske Idrettsleder-Veteraner (NIV).

Hun var tidligere gift med Rune Gerhardsen og het da Tove Strand Gerhardsen. Hun har to døtre, Mina Gerhardsen og Marte Gerhardsen. Strand er gift med Tor Saglie.Tor Saglie vil bli justis-topp  Verdens Gang 29.08.2012 (besøkt 9. juni 2013) Hun er datter av tidligere Kongsvinger-ordfører Norvald Strand, og søster av tidligere (2015-2019) Kongsvinger-ordfører Sjur Strand.

Strand var sosialminister da røykeloven ble innført i 1988. I 2024 ble hun tildelt Kreftforeningens hederspris.

 Referanser 

 Eksterne lenker 



Kategori:Norske arbeidsministre
Kategori:Norske sosialministre
Kategori:Ap-statsråder
Kategori:Statsråder i Regjeringen Brundtland II
Kategori:Statsråder i Regjeringen Brundtland III
Kategori:Norske statsråder etter 1945
Kategori:Statssekretærer fra Ap
Kategori:Norske embets- og tjenestemenn
Kategori:Norske samfunnsøkonomer
Kategori:Norske idrettsledere
Kategori:Personer fra Kongsvinger kommune
Kategori:Gerhardsen-familien